**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 13611/6970/07.06.2017

**ACORD DE MEDIU**

Nr. 4 din 07.06.2017

Ca urmarea cererii adresate de **S.C. STEFANIA CONSTRUCT AG S.R.L.**,cu sediul social în comuna Albota, str. Necșulești, nr. 128, județul Argeș, înregistrata la Agenția pentru Protecția Mediului (APM) Dâmbovița cu nr. 13611 din 05.10.2016, in baza O.U.G. nr. [195/2005](file:///C:\Documents%20and%20Settings\Administrator\Sintact%202.0\cache\Legislatie\temp\00089093.htm) privind protecţia mediului, aprobată cu modificări şi completări prin Legea nr. [265/2006](file:///C:\Documents%20and%20Settings\Administrator\Sintact%202.0\cache\Legislatie\temp\00094251.htm), cu modificările şi completările ulterioare, a Hotărârii Guvernului nr. [445/2009](file:///C:\Documents%20and%20Settings\Administrator\Sintact%202.0\cache\Legislatie\temp\00123818.htm) privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [57/2007](file:///C:\Documents%20and%20Settings\Administrator\Sintact%202.0\cache\Legislatie\temp\00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, după caz, se emite:

**ACORD DE MEDIU**

pentru proiectul: “**Bazin piscicolcu exploatare agregate minerale**”, propus a fi amplasat in comuna Mogosani, sat Merii, T5, T54, județul Dâmboviţa, in scopul stabilirii condiţiilor si a măsurilor pentru protecţia mediului care trebuiesc respectate pentru realizarea proiectului, care prevede:

**I. Descrierea proiectului, lucrările prevăzute de proiect, inclusiv instalaţiile şi echipamentele**

***a) Mărimea proiectului***

Viitorul bazin piscicol va fi amplasat in bazinul hidrografic Argeș, pe terasa mal stâng a râului Argeș, la 0.55 km NE de acesta, 2.0 km sud de stația de sortare a societății si la 2.0 km sud de DN 61 Gherghesti-Gaesti. Perimetrul este încadrat:

- la N-E, drum de exploatare

- la S-E, drum de exploatare si linie electrica aferenta Stației de epurare oraș Găești

- la S si SV, drum de exploatare si stație de epurare oraș Găești

Balastiera va fi amplasata in extravilanul comunei Mogosani, zona Merii, județul Dâmbovița, pe un teren agricol extravilan si va ocupa o suprafața de 2.26 ha, suprafața deținuta de societate.

Din punct de vedere administrativ exploatarea este situata pe teritoriul administrativ al comunei Mogosani.

Suprafața totala deținuta este de 22591.0 mp, suprafața aferenta bazinului piscicol va fi de 15735.0 mp (luciu apa 11200.0 mp), diferența de 7456.0 mp reprezentând pilierii de siguranța.

In urma exploatării agregatelor minerale, va rezulta un bazin piscicol cu o suprafața de 15735.0 mp, un luciu de apa de 11200.0 mp, adâncime apa 4.0 m, adâncime maxima bazin de 8.7 m.

Coordonatele perimetrului administrat pentru exploatare, S=22591 mp:

|  |  |  |  |  |  |
| --- | --- | --- | --- | --- | --- |
| **Pct** | **X(N)** | **Y(E)** | **Pct.** | **X(N)** | **Y(E)** |
| 1 | 353800.39 | 526899.34 | 5 | 354124.92 | 527236.44 |
| 2 | 354175.08 | 527216.58 | 6 | 353807.19 | 526967.43 |
| 3 | 354158.39 | 527254.37 | 7 | 353801.16 | 526964.08 |
| 4 | 354149.39 | 527251.64 |  |  |  |

Coordonate perimetru exploatabil S=15735.0 mp:

|  |  |  |  |  |  |
| --- | --- | --- | --- | --- | --- |
| **Pct** | **X(N)** | **Y(E)** | **Pct.** | **X(N)** | **Y(E)** |
| A | 353815.90 | 526919.03 | D | 354130.54 | 527230.26 |
| B | 354168.99 | 527217.98 | E | 353852.43 | 526994.30 |
| C | 354151.83 | 527238.13 | F | 353818.30 | 526960.52 |

Amplasarea proiectului in raport cu ariile naturale protejate:

Proiectul „Bazin piscicol cu exploatare de agregate minerale”, comuna Mogosani, sat Merii, T5, T54, județul Dâmbovița, este amplasat in interiorul:

- ariei naturale protejate de interes comunitar, sit Natura 2000 ROSCI0106 – “Lunca Mijlocie a Argeșului”;

- ariei de protecție speciala avifaunistica ROSPA0161 – “Lunca Mijlocie a Argeșului”.

Accesul in zona se va face pe DN 61 Gherghesti-Gaesti, din care se desprinde, înainte de localitatea Găești, un drum comunal, DC 100, spre localitatea Merii, de unde, urmând drumurile secundare, se ajunge in zona perimetrului.

*Cantitatea si calitatea rezervelor ce vor fi exploatate*

Volumul total care se va exploata din perimetrul exploatabil (in interiorul pilierilor) conform cotelor si dimensiunilor proiectate este de 88844.0 mc, din care 35351.0 mc sub nivelul hidrostatic, valorificabil 74806.0 mc, coperta 14038.0 mc.

Exploatarea agregatelor minerale din perimetrul analizat se va realiza pe parcursul unui an de zile.

*Alimentarea cu apa a iazului piscicol* se va face natural, prin infiltrații direct din pânza freatica si din precipitații meteorice.

Variația volumului de apa la nivelul unui an de zile in bazinul piscicol va fi de:

V = 97181.25 mc+7200.0 mc – 6000.0 mc = 98381.25 mc.

**Lucrările de exploatare agregate minerale**

In vederea începerii exploatării agregatelor minerale din perimetrul analizat sunt necesare lucrări de pregătire a zonei, care constau in:

* pregătirea in vederea exploatării, prin decopertarea perimetrului si depunerea stratului vegetal pe laturile perimetrului;
* bornarea perimetrului.

Exploatarea se va face pe o adâncime minima de 7.7 m si pe o adâncime maxima de 8.7 m, cu cota fundului bazinului la 4.0 m sub nivelul hidrostatic.

Amenajarea piscicola se va realiza prin exploatarea de agregate minerale din perimetrul exploatabil in suprafața totala de 15735.0 mp.

Datele tehnice ale perimetrului care se va exploata:

- secțiune de excavare trapezoidala

* taluze 1:1
* adâncime maxima bazin: 8.7 m
* adâncime minima bazin: 7.7 m
* cota superioara: 178.54 mdMN – 179.96 mdMN
* Nhs = 175.20 mdMN
* cota fund bazin: 171.20 mdMN
* suprafața perimetru: 22591.0 mp
* suprafața exploatabila : 15735.0 mp

> forma poligonala

> L = 476.50 m, l = 47.5 m

* suprafața zona verde:7456.0 mp
* Volum agregate exploatabile: 88844.0 mc

> Vutil = 74806.0 mc

> Vcoperta = 14038.0 mc

> Volum sub Nhs(apa): 35351.0 mc

Tehnologia de exploatare

Având in vedere:

* caracteristicile calitative ale substanței minerale utile înmagazinate in depozitele naturale si antropogene ce urmează sa fie exploatate;
* condițiile geo-miniere de zăcământ si anume depozite heterogene constituite din nisip fin grosier, in amestec cu pietrișuri si bolovănișuri in alternanta cu pământuri nisipoase sau prăfoase;
* dotarea tehnico-materiala si performantele utilajelor;

s-a impus o metoda de exploatare adecvata care se va face cu respectarea cotelor din piesele desenate, fără excavarea sub limita de excavare impusa, conform profile transversale. Lățimea medie de excavare este de 45.0 m.

Decopertarea se realizează cu buldozerul, materialul rezultat fiind folosit la nivelarea zonei de excavare si la întreținerea drumurilor de exploatare.

Exploatarea agregatelor minerale se va face in perimetrul deținut, interzicându-se lucrări de excavații in zona pilierilor.

Pentru începerea exploatării sunt necesare lucrări de pregătire ce constau in decopertare, executata eșalonat cu ajutorul buldozerului si a încărcătorului frontal.

Materialul decopertat se va transporta in zona pilierului de protecție perimetral.

Fâșiile au lățime condiționata de lungimea brațului excavatorului (15-20 m). La direcționarea fâșiilor se au in vedere elementele de ordin tehnico-economic, care condiționează exploatarea raționala a agregatelor. In acest scop, la extracție se urmărește excavarea cat mai completa a agregatelor, respectarea elementelor de proiectare si pilierii de protecție. Excavațiile se vor realiza cu panta taluzelor de 1:1, pana la cota 171.20 mdMN.

Procesul tehnologic de exploatare a balastului in vederea valorificării lui cuprinde următoarea succesiune de operații:

1. Bornarea perimetrului
2. Lucrări de excavare, in abataj frontal sau lateral, cu poziționarea utilajului la aceeași cota cu mijlocul de transport (autobasculantele)
3. Transportul materialului extras
4. Prelucrarea prin sortare spălare
5. Lucrări de sistematizare a excavației la finele perioadei autorizate
6. Împrejmuirea perimetrului

Dotarea tehnica

Utilajele aflate in dotarea SC STEFANIA CONSTRUCT AG SRL sunt: 1 draglina DH cu cupa de 1.25 mc, 1 încărcător frontal tip Wolla cu cupele de 3.0 mc., un excavator cu cupa de 1.2 mc, un buldozer pentru decopertare si pentru haldarea materialului steril, autobasculante cu capacitatea de 9 mc – 18 mc.

**Elemente constructive ale viitorului bazin piscicol**

Amenajarea piscicola va fi compusa dintr-un bazin piscicol cu o suprafața totala de 15735.0 mp, cu o suprafața a luciului de apa de 11200.0 mp, adâncime maxima 8.7 m din care 4.0 m adâncime apa.

Amenajarea piscicola va fi folosita pentru agrement, respectiv pescuit sportiv si va avea următoarele caracteristici:

- secțiune trapezoidala

* taluze 1:1
* adâncime maxima bazin: 8.7 m
* adâncime minima bazin: 7.7 m
* adâncimea apa: 4.0 m
* cota superioara: 298.05/297.21 mdMN – 297.68/296.85 mdMN
* cota fund bazin: 171.20 mdMN
* nivel hidrostatic(nivel apa): 175.20 mdMN
* suprafața perimetru: 22591 mp
* suprafața bazin: 15735.0 mp
* suprafața zona verde: 7456.0 mp
* suprafața luciu de apa: 11200.0 mp
* volum apa: 35351.0 mc

Formula de populare

Având in vedere faptul ca bazinul piscicol este destinat pentru agrement, creșterea peștelui se va face fara furajare, pestele hrănindu-se cu vegetația naturala din lac.

Bazinul piscicol se va popula cu peste din specia crapului si carasului de cultura, puietul necesar fiind procurat din ferme specializate. Cantitatea de puiet necesara este de 150-155 kg/ha si are greutatea de 30 g/buc.

Pentru bazinul piscicol se vor procura 150 kg puiet.

Amenajarea piscicola este destinata producției de peste de consum din specia crapului de cultura, producție care va satisface necesarul pentru pescuitul sportiv .

Apa folosita din pânza freatica, corespunde calitativ pentru creșterea optima peștelui de consum in cultura semi intensiva.

Pentru bazinul piscicol s-a prevăzut exploatare de tip semi-intensiv in următoarele proporții:

- crap de doua veri 30%;

- crap de trei veri 30%;

- crap de patru veri 40%.

Popularea bazinelor piscicole exploatate in regim natural trebuie sa tina seama de ecosistemul specific apelor stagnante si in special de organismele planctonice si bentonice caracteristice.

In cazul arealului in care se situează amplasamentul bazinului, se vor dezvolta natural următoarele specii caracteristice:

|  |  |  |
| --- | --- | --- |
| Organisme planctonice | | Organisme bentonice(bentos) |
| Fitoplancton | Zooplancton |
| Microcistis | Daphnia | Dreissena |
| Aphamizomenon | Cyclops | Tubifex |
| Scenedesmus | Cypris | Limnaea |
| Pandorina | Keratella | Viviparus |
| Asterrionella |  | Planorbis |
|  |  | Chironomus |
|  |  | Dytiscus |

In privința amenajării piscicole, aceasta nu va influenta calitatea apei acviferelor de adâncime, datorita pachetelor cu grosimi mari de roci impermeabile (argile) ce separa cele doua acvifere.

Calitatea apelor freatice nu se va modifica deoarece produșii generați de activitatea piscicola sunt de natura biogena asimilabili ușor chimico-biologic de ecosistemul acvatic.

Din bazinul piscicol se vor preleva si analiza sistematic probe fizico-chimice si bacteriologice pentru monitorizarea calității apei.

Cantitatea si calitatea rezervelor ce vor fi exploatate

Volumul total care se va exploata din perimetrul exploatabil (in interiorul pilierilor) conform cotelor si dimensiunilor proiectate este de 88844.0 mc, din care 35351.0 mc sub nivelul hidrostatic, valorificabil 74806.0 mc, coperta 14038.0 mc.

Exploatarea agregatelor minerale din perimetrul analizat se va realiza pe parcursul unui an de zile.

*Volume totale de exploatat*

|  |  |  |  |  |  |
| --- | --- | --- | --- | --- | --- |
| **Prof.** | **Dist. aplic.** | **Sect. prof.** | **Sect. med. prof.** | **Vol. Med.** | **Vol. Tot.** |
| Nr. | M | Mp | Mp | Mc | Mc |
| BC  P1  P2  P3  P4  P5  AF | 15.6  88.5  119.4  125.1  96.5  3.1 | 190.27  190.27  209.75  214.45  220.63  97.19  97.19 | 190.27  200.01  212.10  217.54  158.91  97.19 | 2968.2  17700.9  25324.7  27214.2  15334.8  301.2 | 0.0  2968.2  20669.1  45993.8  73208.0  88542.8  88844.0 |

*Volume utile de exploatat*

|  |  |  |  |  |  |
| --- | --- | --- | --- | --- | --- |
| **Prof.** | **Dist. aplic.** | **Sect. prof.** | **Sect. med. prof.** | **Vol. Med.** | **Vol. Tot.** |
| Nr. | M | Mp | Mp | Mc | Mc |
| BC  P1  P2  P3  P4  P5  AF | 15.6  88.5  119.4  125.1  96.5  3.1 | 159.37  159.37  176.45  180.96  187.74  78.30  78.30 | 159.37  167.91  178.71  184.35  133.02  78.30 | 2486.1  14860.0  21337.3  23043.6  12836.3  242.7 | 0.0  2486.1  17346.1  38683.4  61727.0  74563.3  74806.0 |

*Volume sub Nhs*

|  |  |  |  |  |  |
| --- | --- | --- | --- | --- | --- |
| **Prof.** | **Dist. aplic.** | **Sect. prof.** | **Sect. med. prof.** | **Vol. Med.** | **Vol. Tot.** |
| Nr. | M | Mp | Mp | Mc | Mc |
| BC  P1  P2  P3  P4  P5  AF | 15.6  88.5  119.4  125.1  96.5  3.1 | 80.28  80.28  88.96  88.44  83.04  26.16  26.16 | 80.28  84.62  88.68  85.74  54.60  26.16 | 1252.4  7488.8  10588.3  10726.1  5214.3  81.1 | 0.0  1252.4  8741.2  19329.5  30055.6  35269.9  35351.0 |

**II. Motivele şi considerentele care au stat la baza emiterii acordului, printre altele şi în legătură cu calitatea şi concluziile/recomandările raportului privind impactul asupra mediului şi ale participării publicului:**

• Proiectul propus intra sub incidenta H.G. nr. 445/2009, *anexa nr.2*, *pct.2, lit. a*, „*cariere, exploatări miniere de suprafața si de extracție a turbei, altele decât cele prevăzute in anexa nr. 1”* pentru care in ședința Colectivului de Analiza Tehnica (CAT) din 17.11.2016, s-a decis evaluarea impactului asupra mediului si elaborarea Raportului la studiul de impact asupra mediului.

**•** Motivele care au stat la baza alegerii alternativei proiectului au fost justificate de: documentația prezentata respectiv, notificarea, memoriul de prezentare, raportul la studiul de impact asupra mediului, planuri de situație si de amplasare in zona si documentele si avizele favorabile emise de alte autorități precizate in certificatul de urbanism si/sau solicitate in urma ședințelor Colectivului de Analiza Tehnica.

**•** Decizia finala de emitere a acordului de mediu s-a bazat pe respectarea prevederilor legale in ceea ce privește îndeplinirea măsurilor si condițiilor privind protecția mediului care trebuie respectate in perioada de realizarea si de funcționare a proiectului propus.

**•** Conform localizării proiectului pe teritoriul administrativ, regimul juridic al terenului este extravilan, categoria de folosința - arabil, proprietate privata a titularului proiectului.

**•** Pe amplasamentul proiectului nu sunt prezente valori istorice, culturale, arheologice, zone de protecţie sanitară, zone de protecție hidrogeologica, zone tampon sau zone cu restricții de construit;

**•**  Pentru realizarea proiectului de investiție propus au fost luate în considerare impactul direct, indirect şi cumulat cu al celorlalte proiecte si activităţi prezente si viitoare din zona amplasamentului.

**•** Decizia de emitere a acordului de mediu a fost luată în urma parcurgerii metodologiei de aplicare a evaluării impactului asupra mediului pentru proiecte publice si private conform Ordinului nr. 135/2010, a analizei documentaţiei tehnice depuse, în urma consultărilor din cadrul Comisiei de Analiză Tehnică, pe baza recomandărilor şi concluziilor Raportului privind impactul asupra mediului si a consultării publicului interesat prin: anunţurile publice in presa locala, pe pagina de internet a APM Dâmbovița, la sediul Primăriei comunei Mogosani şi a ședinței de dezbatere publica.

* **compatibilitatea cu obiectivele de protecţie a siturilor Natura 2000**

Proiectul propus nu a necesitat parcurgerea următoarei etape a procedurii de evaluare adecvată, etapa soluţiilor alternative.

Impactul generat de implementarea proiectului asupra speciilor şi/sau habitatelor de interes comunitar ce fac obiectul conservării în siturile Natura 2000, ROSCI0106 Lunca Mijlocie a Argeşului şi ROSPA0161 Lunca Mijlocie a Argeşului a fost analizat în detaliu în cadrul Studiului de evaluare adecvată.

Prin respectarea măsurilor de reducere a impactului, implementarea proiectului nu determină modificări ale integrităţii ariilor naturale protejate de interes comunitar, respectiv ale stării de conservare a speciilor şi/sau habitatelor de interes comunitar pentru care acestea au fost desemnate, nu se fragmentează/deteriorează habitatele de importanţă comunitară, nu se reduce suprafaţa acestora şi nu se produc modificări fizice semnificative în siturile Natura 2000.

Concluziile Studiului de evaluare adecvată au fost incluse în Raportul privind impactul asupra mediului:

* Proiectul este amplasat în interiorul sitului de importanţă comunitară ROSCI0106 Lunca Mijlocie a Argeşului şi în interiorul ariei de protecţie specială avifaunistică, ROSPA0161 Lunca Mijlocie a Argeşului (conform coordonatelor Stereo 70 prezentate);

- Exemplare ale speciilor de păsări identificate sau potențial prezente în zona din care face parte amplasamentul, pot utiliza zona pentru pasaj spre locuri de hrănire sau pentru cuibărire, specii care au posibilitatea de a se refugia în zonele apropiate, unde există un habitat similar cu cel original. Există posibilitatea ca la încetarea activității, într-o anumită perioadă de timp, o parte din exemplarele unor specii să se întoarcă în vechiul habitat.

- Nu vor exista modificări ale dinamicii relațiilor care definesc structura și/sau funcțiile siturilor Natura 2000, nu are impact negativ asupra factorilor care determină menținerea stării favorabile de conservare a ariilor naturale protejate de interes comunitar, ROSCI0106 Lunca Mijlocie a Argeşului şi ROSPA0161 Lunca Mijlocie a Argeşului.

● **luarea în considerare a impactului direct, indirect şi cumulat cu al celorlalte activităţi existente în zonă etc.):**

**biodiversitate/arii naturale protejate:**

- Implementarea proiectului va avea un impact nesemnificativ asupra speciilor şi/sau habitatelor de interes comunitar din siturile Natura 2000, ROSCI0106 Lunca Mijlocie a Argeşului şi ROSPA0161 Lunca Mijlocie a Argeşului.

**III. Măsuri pentru prevenirea, reducerea şi, unde este posibil, compensarea efectelor negative semnificative asupra mediului:**

1. ***Protecția apelor***

**•**  In perioada de execuție

- Nu vor exista evacuări de ape uzate tehnologice sau menajere in apele de suprafața sau in subteran;

- Alimentarea cu combustibil a utilajelor se va face intr-un spațiu special amenajat al organizării de șantier, prevăzut cu o cuva de retenție in caz de scurgeri accidentale, sau la stațiile de distribuție carburanți din zona;

- Se interzice evacuarea pe sol, in apele de suprafața sau in subteran a substanțelor periculoase si a deșeurilor de orice fel;

- Se interzice spălarea mașinilor si utilajelor pe amplasamentul proiectului sau in apele de suprafața.

***2. Protecția aerului***

**•**  In perioada de execuție

- Executarea reviziilor tehnice si a inspecțiilor tehnice periodice la mașini si utilaje;

- Se vor adopta masuri tehnico–organizatorice pentru reducerea la maximum a poluării atmosferei, prin întreținerea adecvata a utilajelor, verificarea permanenta a funcționarii acestora si înlocuirea celor cu defecțiuni tehnice;

- Se va sigura umectarea drumului de exploatare pentru a împiedica antrenarea unei cantităţi mari de pulberi în aer în sezonul cald când precipitaţiile sunt reduse;

- Asigurarea funcționarii motoarelor vehiculelor la parametri normali, exploatarea raționala a acestora, pentru menținerea nivelului emisiilor de poluanți in limitele admise;

- Alimentarea cu combustibil a utilajelor de transport se va face doar pe amplasamentul special amenajat, sau la benzinăriile din zona, cu respectarea normelor de protecție a mediului;

***3. Protecția solului si subsolului***

**•**  In perioada de execuție

- Alimentarea cu motorina a utilajelor si mașinilor se va face pe o platforma special amenajata, prevăzute cu cuva pentru reținerea scurgerilor accidentale;

- Se vor asigura spatii special amenajate pentru colectarea selectiva a deșeurilor generate, pana la predarea acestora operatorilor economici autorizați pentru eliminare/valorificare;

- La finalizarea proiectului se vor reface suprafețele de teren afectate si se vor evacua deșeurile rezultate.

- Se vor lua măsuri corespunzătoare în vederea reducerii la minim a condiţiilor care ar favoriza apariţia unor poluări accidentale datorate staţionării, funcţionării şi transportului cu utilajele şi mijloacele de transport din dotare sau datorită funcţionării necorespunzătoare;

- Se va respecta traseul căilor de acces existente, evitându-se manevrarea utilajelor sau autovehiculelor pe suprafeţele adiacente drumului

- Nu se vor crea depozite de balast pe suprafeţe situate în afara amplasamentului;

**•**  In perioada de funcționare

- Se vor amenaja pubele pentru colectarea selectiva a deșeurilor menajere.

***4. Protecția împotriva zgomotului si vibrațiilor***

**•**  In perioada de execuție si in timpul funcționarii

Nivelul de zgomotcontinuu echivalent ponderat A (AeqT)se va încadra în limitele STAS 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei /45 dB noaptea (intre orele 2300 – 700) – la faţada clădirilor învecinate, considerate zone protejate;
* 35 dB în timpul zilei / 30 dB noaptea (intre orele 2300 – 700) in interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate.

***5. Gestiunea deșeurilor***

**•**  In perioada de execuție

- Deșeurile menajere se vor colecta in containere special amenajate, evacuate periodic de o firma autorizata.

- Deșeurile industriale reciclabile vor fi colectate selectiv si valorificate prin unități autorizate;

- Uleiul uzat – colectarea se va face in recipienti metalici si valorificarea pentru reciclare prin unități autorizate, ținându-se evidenta in conformitate cu H.G. nr. 235/2007 privind gestionarea uleiurilor uzate;

- Anvelopele uzate – colectate in spatii special amenajate si valorificate prin unități autorizate;

- Se interzice evacuarea sau abandonarea deșeurilor de orice natura in locuri neautorizate.

**•**  In perioada de funcționare, deșeurile generate vor fi colectate selectiv, in containere ecologice si vor fi evacuate/valorificate prin unități autorizate.

***6. Protecția așezărilor umane***

**•**  In perioada de execuție

- la transportul materialului pe drumurile publice se vor impune masuri de reducere a vitezei de deplasare a autobasculantelor, pentru diminuarea impactului produs prin zgomot si vibrații;

- mijloacele de transport vor avea verificările tehnice efectuate conform prevederilor legale si nu vor fi admise in trafic mijloace de transport cu defecțiuni tehnice.

**•**  In perioada de funcționare – Activitatea nu va afecta așezările umane.

**BIODIVERSITATE**

**a) În timpul realizării proiectului**

* nu vor fi afectate suprafeţe suplimentare acoperite cu vegetaţie, faţă de cele prevăzute în proiect;
* se va diminua formarea pulberilor prin umectarea drumului de acces ori de câte ori este necesar, astfel încât să se evite depunerea acestora;
* pentru transportul utilajelor şi al materialelor se utilizează drumul de exploatare existent;
* solul vegetal decopertat va fi utilizat pentru amenajarea malurilor bazinului piscicol;
* se interzice depozitarea materialelor de extracție, a sterilului sau a carburanților în perimetrul de exploatare;
* se vor utiliza echipamente şi utilaje performante, care să genereze nivele minime de zgomot și disconfort vecinătăților;

- se interzice efectuarea lucrărilor de reparații a utilajelor de extracție și de transport balast în perimetrul de exploatare, acestea vor fi executate în unități specializate;

- utilajele vor fi aprovizionate cu combustibili în zone special amenajate;

- se vor evita scurgerile accidentale de produse petroliere;

-se interzice spălarea utilajelor, vehiculelor în zona aferentă amplasamentului proiectului;

- se va evita depozitarea temporară a deşeurilor în alte locuri decât cele special amenajate, deşeurile generate vor fi predate unor operatori economici specializaţi;

**b) În timpul exploatării**

* se va diminua formarea pulberilor prin umectarea drumului de acces ori de câte ori este necesar, astfel încât să se evite depunerea acestora;
* delimitarea zonei de lucru pentru a preveni/minimiza distrugerea suprafeţelor vegetale;
* respectarea căilor de acces şi evitarea manevrării autovehiculelor pe alte suprafeţe decât cele prevăzute în plan;
* amenajarea drumurilor, platformelor de lucru și a zonelor de haldare, astfel încât să limiteze la maximum eventualele surpări sau alunecări de teren;
* să asigure verificarea periodică a stării tehnice a vehiculelor și utilajelor, precum și conformarea acestora cu normele naționale;
* salubrizarea și igienizarea permanentă a zonei de exploatare;
* utilizarea de echipamente şi utilaje performante, care să genereze nivele minime de zgomot și disconfort vecinătăților;
* utilizarea de utilaje și autovehicule, astfel încât să nu se suplimenteze nivelul de intruziune, oricum existent în cazul amplasării oricărei amenajări noi în mediu;
* întreţinerea şi reparaţiile utilajelor/echipamentelor din dotare şi a uneltelor specifice se vor realiza numai în unităţi specializate;
* reamenajarea cadrului natural se va realiza pe măsura dezvoltării exploatării și cu respectarea recomandărilor studiului de evaluare adecvată;
* managementul corespunzător al deşeurilor, conform legislaţiei specifice în vigoare;
* instruiri ale personalului privind procedurile de exploatare şi de prevenire a poluărilor accidentale şi verificarea periodică a respectării acestora.

**c) În timpul închiderii, dezafectării, refacerii mediului şi postînchidere**

- după finalizarea lucrărilor de exploatare a resurselor minerale, realizarea amenajării piscicole și refacerea mediului prin lucrări de înierbare și plantări de stuf, generarea de emisii poluante atmosferice va fi redusă semnificativ, astfel componentele biologice nu vor fi influențate negativ;

- există posibilitatea ca la încetarea activității, într-o anumită perioadă de timp, o parte din exemplarele unor specii să se întoarcă în vechiul habitat;

* utilizarea de echipamente şi utilaje performante, cu un nivel redus de zgomot;

- prevenirea ridicării particulelor de praf din zona de desfăşurare a lucrărilor.

**IV. Condiţii care trebuie respectate**

* Realizarea proiectului de investiție propus se va efectua cu respectarea legislației in vigoare privind protecția mediului si a condițiilor impuse prin avizele si acordurile emise de alte autorități;
* Executarea lucrărilor se va face cu respectarea soluțiilor tehnice descrise in documentația depusa, precum si a normativelor si prescripțiilor tehnice in vigoare, specifice proiectării si execuției lucrărilor de exploatare a agregatelor minerale;
* Proiectul se va realiza conform prevederilor documentației tehnice şi a Raportului privind impactul asupra mediului, care au stat la baza emiterii acordului de mediu;
* Titularul are obligația întreținerii si refacerii drumului de exploatare, reabilitarea terenului afectat prin realizarea obiectivului si redarea in circuitul inițial a suprafețelor ocupate temporar;
* Carburanții vor fi stocați pe platforme betonate prevăzute cu decantoare pentru reținerea pierderilor, in rezervoare etanșe prevăzute cu cuve de retenție, astfel încât sa nu se producă pierderi, iar uleiurile uzate se vor colecta in tancuri special construite, iar ulterior vor fi predate unităților specializate;
* Este obligatorie refacerea solului (reconstrucție ecologica) in zonele unde acesta a fost afectat temporar in scopul redării terenului in circuit la categoria de folosința deținuta inițial;
* In cazul apariției unor pierderi de produse petroliere, acestea vor fi îndepărtate cu materiale absorbante care se vor colecta in containere etanșe, acoperite si etichetate. Containerele se vor depozita pe platforme betonate, special amenajate si se vor preda unor societăți autorizate pentru colectarea si eliminarea deșeurilor petroliere;
* In fronturile de lucru se interzic operațiunile de schimbare a uleiului, demontarea sau dezasamblarea utilajelor sau mijloacelor de transport, întreținerea utilajelor va fi efectuata in ateliere specializate/organizare de șantier;
* Se interzice descărcarea de deșeuri lemnoase in cursuri de apa permanente sau nepermanente;
* Se vor respecta prevederile Avizului de gospodărire a apelor, emis de autoritatea competenta;
* Alegerea celor mai bune tehnologii de decopertare in scopul recuperării solului fertil de pe suprafața afectata in vederea refolosirii acestuia la renaturarea taluzurilor;
* Respectarea condițiilor impuse prin actele de reglementare ale altor autorității care stau la baza emiterii prezentului acord.

• **Prevederi pentru monitorizarea mediului**

In perioada de execuție

- se vor lua toate masurile ca realizarea proiectului să nu se constituie o sursa de poluare majora in zona, cu încadrarea in parametrii de calitate admiși pentru factorii de mediu, în general şi în special a celor privind zgomotul şi gestionarea deşeurilor;

- supravegherea activităţilor de execuție a lucrărilor din punct de vedere al respectării măsurilor de limitare a impactului negativ, prin adoptarea unui sistem de management operaţional de monitorizare a mediului si cu măsuri active de protejare/remediere;

- activitatea de monitorizare se sintetizează prin prezentarea de rapoarte autorităţilor locale pentru protecţia mediului, la solicitarea acestora, in vederea stabilirii eventualelor măsuri pentru protecţia factorilor de mediu pe toata perioada de execuție a lucrărilor;

- utilizarea de tehnologii performante cu rol de reducere a timpului de execuţie, reducerea consumului de materiale şi a consumului energetic;

- titularul va utiliza echipamente si utilaje moderne, cu consum redus de combustibil sau utilizarea unor surse alternative de energie (biodiesel), după caz;

• Monitorizarea calității factorilor de mediu si raportarea rezultatelor, in perioada de execuție a proiectului, se va efectua la solicitarea autorităților teritoriale pentru protecția mediului;

Dacă vor fi înregistrate depăşiri, se va continua monitorizarea şi se vor lua toate măsurile necesare pentru reducerea/eliminarea impactului.

In perioada de funcționare

- titularul va tine evidenta gestiunii deșeurilor conform H.G. nr. 856/2002, cu respectarea prevederilor O.U.G. nr. 68/2016 pentru modificarea si completarea Legii nr. 211/2011 privind regimul deșeurilor.

**• Masuri de prevenire a accidentelor**

- Verificarea înainte de intrarea in lucru a utilajelor si mijloacelor de transport, privind funcționarea la parametrii optimi si daca au apărut defecțiuni care permit scurgeri de combustibil sau lubrefianți;

- Instruirea personalului pentru cunoașterea si respectarea normelor generale si specifice de protecția muncii si de prevenirea si stingerea incendiului, asigurându-se toate dotările necesare;

- Montarea unor panouri avertizoare la accesul pe amplasament cu inscripția *«PROPRIETATE PRIVATA, ACCESUL INTERZIS».*

**IV. Condiţii care trebuie respectate - BIODIVERSITATE**

**1. În timpul realizării proiectului:**

- respectarea regimului de arie naturală protejată de interes comunitar pentru siturile Natura 2000, ROSCI0106 Lunca Mijlocie a Argeşului şi ROSPA0161 Lunca Mijlocie a Argeşului;

- pentru conservarea biodiversităţii, se vor respecta măsurile prevăzute de O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările şi modificările ulterioare, precum şi Planul de management şi regulamentul sitului Natura 2000, ROSCI0106 Lunca Mijlocie a Argeşului;

Pentru speciile protejate de plante şi animale sălbatice terestre, acvatice şi subterane care trăiesc atât în ariile naturale protejate, cât şi în afara lor, sunt interzise:

- orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

- perturbarea intenţionată în cursul perioadei de reproducere, de creştere, de hibernare şi de migraţie;

- deteriorarea, distrugerea şi/sau culegerea intenţionată a cuiburilor şi/sau ouălor din natură;

- deteriorarea şi/sau distrugerea locurilor de reproducere ori de odihnă;

- recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

- deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.

În vederea protejării tuturor speciilor de păsări, inclusiv a celor migratoare, sunt interzise:

- uciderea sau capturarea intenţionată, indiferent de metoda utilizată;

- deteriorarea, distrugerea şi/sau culegerea intenţionată a cuiburilor şi/sau ouălor din natură;

- culegerea ouălor din natură şi păstrarea acestora, chiar dacă sunt goale;

- perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările şi modificările ulterioare;

- deţinerea exemplarelor din speciile pentru care sunt interzise vânarea şi capturarea;

- vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat;

- se interzice introducerea de specii din afara zonei (prădători, competitori sau paraziţi ai speciilor protejate de floră şi faună sălbatică, specii exotice sau organisme modificate genetic);

* + lucrările propuse vor fi realizate astfel încât să nu fie afectate alte suprafeţe limitrofe şi vegetaţia specifică;

- să asigure verificarea periodică a stării tehnice a vehiculelor și utilajelor, precum și conformarea acestora cu normele naționale;

* respectarea amplasamentului conform planului anexat documentaţiei şi aplicarea soluţiilor tehnice adoptate astfel încât impactul asupra florei şi faunei să fie nesemnificativ;
* titularul proiectului este responsabil de realizarea monitorizării în perioada de construcţie:

|  |  |  |
| --- | --- | --- |
| **Factorul de mediu monitorizat** | **Parametrii monitorizați** | **Termen/responsabil** |
| Biodiversitate | Monitoringul păsărilor: numărul de specii, numărul de perechi cuibăritoare, numărul de cuiburi, dinamica populațiilor, frecvența, distribuția și reproducerea speciilor de păsări  Evaluarea măsurilor de conservare a speciilor, precum și a habitatelor lor | Pe perioada desfășurării lucrărilor  Biolog/ecolog |
| Zgomot | Niveluri de zgomot în raport cu valorile limită | Pe perioada desfășurării lucrărilor  Beneficiar |

- la sfârşitul anului de monitorizare, titularul va elabora un raport pe care îl va transmite la A.P.M. Dâmboviţa;

- în funcţie de rezultatele monitorizării se va stabili dacă sunt necesare îmbunătăţiri/modificări sau propuneri de noi măsuri de reducere a impactului;

- titularul are obligaţia de a raporta orice ucidere accidentală a oricărei specii de păsări;

- se vor respecta măsurile prevăzute la cap. III, lit. (a).

- în cazul producerii accidentale a unui prejudiciu care afectează obiectivele de conservare pentru care au fost desemnate ariile naturale protejate de interes comunitar, se va anunţa în cel mai scurt timp Agenţia pentru Protecţia Mediului Dâmboviţa, în vederea stabilirii măsurilor de remediere ce vor fi puse în aplicare de către cel care a produs prejudiciul;

**2. În timpul exploatării**

* respectarea regimului de arie naturală protejată de interes comunitar pentru siturile Natura 2000, ROSCI0106 Lunca Mijlocie a Argeşului şi ROSPA0161 Lunca Mijlocie a Argeşului;
* pentru conservarea biodiversităţii, se vor respecta măsurile prevăzute de O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările şi modificările ulterioare, precum şi Planul de management şi regulamentul sitului Natura 2000, ROSCI0106 Lunca Mijlocie a Argeşului;

În vederea protejării tuturor speciilor de păsări, inclusiv a celor migratoare, sunt interzise:

* uciderea sau capturarea intenţionată, indiferent de metoda utilizată;
* deteriorarea, distrugerea şi/sau culegerea intenţionată a cuiburilor şi/sau ouălor din natură;
* culegerea ouălor din natură şi păstrarea acestora, chiar dacă sunt goale;
* perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările şi modificările ulterioare;
* deţinerea exemplarelor din speciile pentru care sunt interzise vânarea şi capturarea;
* vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat;
* se interzice introducerea de specii din afara zonei (prădători, competitori sau paraziţi ai speciilor protejate de floră şi faună sălbatică, specii exotice sau organisme modificate genetic);
* lucrările propuse vor fi realizate astfel încât să nu fie afectate alte suprafeţe limitrofe şi vegetaţia specifică;
* respectarea amplasamentului conform planului anexat documentaţiei şi aplicarea soluţiilor tehnice adoptate astfel încât impactul asupra florei şi faunei să fie nesemnificativ;
* titularul proiectului este responsabil de realizarea monitorizării în perioada de operare:

|  |  |  |
| --- | --- | --- |
| **Factorul de mediu monitorizat** | **Parametrii monitorizați** | **Termen/responsabil** |
| Biodiversitate | Monitoringul păsărilor: numărul de specii, numărul de perechi cuibăritoare, numărul de cuiburi, dinamica populațiilor, frecvența, distribuția și reproducerea speciilor de păsări  Evaluarea măsurilor de conservare a speciilor, precum și a habitatelor lor | Pe perioada desfășurării lucrărilor  Biolog/ecolog |
| Zgomot | Niveluri de zgomot în raport cu valorile limită | Pe perioada desfășurării lucrărilor  Beneficiar |

- la sfârşitul fiecărui an de monitorizare se va elabora un raport care va fi transmis A.P.M. Dâmboviţa;

- în funcţie de rezultatele monitorizării se va stabili dacă sunt necesare îmbunătăţiri/modificări sau propuneri de noi măsuri de reducere a impactului;

- titularul are obligaţia de a raporta orice ucidere accidentală a oricărei specii de păsări;

- se vor respecta măsurile prevăzute la cap. III, lit. (b).

- în cazul producerii accidentale a unui prejudiciu care afectează obiectivele de conservare pentru care au fost desemnate ariile naturale protejate de interes comunitar, se va anunţa în cel mai scurt timp Agenţia pentru Protecţia Mediului Dâmboviţa, în vederea stabilirii măsurilor de remediere ce vor fi puse în aplicare de către cel care a produs prejudiciul;

**3. În timpul închiderii, dezafectării, refacerii mediului şi postînchidere**

* + prevederile O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările şi modificările ulterioare;

- respectarea regimului de arie naturală protejată de interes comunitar pentru siturile Natura 2000, ROSCI0106 Lunca Mijlocie a Argeşului şi ROSPA0161 Lunca Mijlocie a Argeşului;

* se vor respecta măsurile prevăzute la cap. III, lit. (c).

**V. Informaţii cu privire la procesul de participare a publicului în procedura derulată:**

Agenția pentru Protecția Mediului Dâmbovița a asigurat informarea publicului, accesul liber la informaţie şi participarea publicului interesat la luarea deciziei, pe parcursul derulării procedurii de emitere a acordului de mediu astfel:

- documentaţia tehnica de susţinere a solicitării pentru emiterea acordului de mediu a fost accesibilă spre consultare pe toată durata derulării procedurii pe pagina de internet si la sediul Agenţiei pentru Protecţia Mediului Dâmbovița;

- anunţul public privind depunerea solicitării de emitere a acordului de mediu a fost publicat în ziarul Jurnal de Dâmbovița din 18.10.2016, a fost afișat la sediul Primăriei Mogosani si a fost postat pe pagina de internet a APM Dâmbovița;

- anunţul public privind decizia etapei de încadrare a fost publicat în ziarul Jurnal de Dâmbovița din 28.11.2016, a fost afișat la sediul Primăriei Mogosani si a fost postat pe pagina de internet a APM Dâmbovița;

- după ședința CAT - Etapa de definire a domeniului evaluării, a fost emis îndrumarul pentru elaborarea Raportului privind impactul asupra mediului;

- anunţul public privind dezbaterea publică a Raportului la studiul de impact asupra mediului a fost publicat in ziarul Jurnal de Dâmbovița din 03.05.2017, a fost afișat la sediul Primăriei Mogosani si a fost postat pe pagina de internet a APM Dâmbovița;

- dezbaterea publică a Raportului privind impactul asupra mediului a avut loc la sediul Primăriei Mogosani in data de 24.05.2017; nu au fost înregistrate observații sau comentarii din partea publicului;

- anunțul public privind decizia de emitere a acordului de mediu a fost publicat in ziarul Jurnal de Dâmbovița din 26.05.2017, a fost afișat la sediul Primăriei Mogosani si a fost postat pe pagina de internet a APM Dâmbovița;

Pe toata perioada de desfășurare a procedurii de evaluare a impactului asupra mediului pentru proiectul propus, nu au fost înregistrate opinii, observații sau comentarii din partea publicului interesat si nu s-au solicitat completări/revizuiri ale raportului privind impactul asupra mediului.

**In cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

**Prezentul acord de mediu este valabil pe toată perioada punerii în aplicare a proiectului.**

***In termen de 6 luni de la finalizarea obiectivului de investiție, se va solicita si se va obține autorizația de mediu pentru activitatea de acvacultura in ape dulci – cod CAEN 0322.***

**Nerespectarea prevederilor prezentului acord atrage suspendarea şi anularea acestuia, după caz.**

**Prezentul acord poate fi contestat în conformitate cu prevederile H.G. nr. 445/2009 şi ale Legii contenciosului administrativ nr. 554/2004, cu modificările şi completările ulterioare.**

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE**

Întocmit,

consilier Florian **STĂNCESCU**